Marius Damian - Cartea Mortilor 


Sunt un cititor. Citesc orice. Cand nu am carti, citesc ziare. Reviste. Etichetele de pe produse. 
Prospectele de la medicamente. Reclamele de pe marginea drumului. Tot ce este o insiruire 
inteligibila de semne tiparite imi creeaza o stare placuta si nu ma pot abtine. 

Cand eram mic citeam sub patura. Aveam o lanterna facuta rost de la un prieten si citeam ca 
nebunul. Dimineata de-abia ma trezeam pentru a merge la scoala. Lanterna era excelenta, 
incercasem prima oara cu lumanarea, dar era sa iau foc cu totul si era gata, gata sa ma prinda 
ai mel... 

Intr-un an am fost plecat la munte. Am niste prieteni acolo. Nu au curent, apa din fantana. 
Peisajul este mirific. Un singur ceas in toata casa. Un ceas mic, de mana, rusesc. Arata ora cea 
veche si vara, nu-la schimbasera dupa ora de vara. Oricum, timpul era mai dilatat acolo. Am 
plecat linistit, gandindu-ma ca voi sta cateva zile departe de televizor, radio, telefon, carti si 
tot ceea ce inseamna civilizatie. Pentru mine, desigur. Primele zile au trecut usor. Am urcat pe 
varfurile din apropiere, am baut apa minerala din izvoare, am mancat zmeura si am cules 
afine. Insa foamea de litere ma devora in interior. Dupa doua zile am inceput sa ma simt rau. 
Trebuia sa citesc ceva. Orice. A, am uitat sa va spun ca citesc si cand mananc. Atunci citesc 
cel mai bine. Sunt linistit si nu ma deranjeaza nimeni. In sfarsit... Am inceput sa caut nervos 
printre lucrurile prietenilor mei. Nimic! Am mai stat o noapte fara... M-am zvarcolit intr-una 
si am visat carti! O multime de carti, insa in momentul in care puneam mana pe ele si le 
deschideam, foile erau albe! Dimineata m-am trezit nervos si lac de sudoare. I-am intrebat pe 
ei. Au spus sa caut prin pod. Am urcat plin de speranta si am inceput sa cotrobai. Dupa doua 
ore, plin de panze de paianjeni si praf, am reusit — gasisem o carte. Nu conta ca era fara 
coperti, ca nu avea nici inceput nici sfarsit! Am coborat in goana scara podului, cu ochii in 
carte ( era sa imi rup gatul coborand, calcasem pe langa unul din fusteii scarii ). M-am asezat 
pe o patura in spatele casei si am inceput sa citesc. Era o carte scrisa de un scriitor rus, cred, 
cu niste tovarasi care lucrau entuziasti undeva prin Siberia — nu conteaza oricum, spre 
propasirea societatii socialiste multilateral dezvoltate. Am sorbit-o asa cum era, in doua ore. 
Chiar daca nu stiu cum sa-a terminat, excursia la munte a fost excelenta, in cele din urma... 
Nu mult dupa aventura de la munte, ma apucasem de yoga. Si, bineinteles ca am inceput sa 
citesc carti scrise de diversi yoghini, Swami Vivecaananda si altii. Eram fascinat de universul 
care mi se revela din carti. Faceam si exercitii. Ce puteam si eu, bineinteles. Acele lecturi m- 
au indrumat spre studiul mortilor, a reincarnarii, transmigrarii sufletelor. Yoga m-a facut mai 
atent la energiile subtile. Mi-am dat seama ca fiecare lucru este insufletit de “atman”, chiar 
daca e un obiect. Ce mi sa-a parut curios a fost faptul ca energiile clocoteau in interiorul 
cartilor pe care le citeam. De yoga m-am lasat dupa un an din cauza gurului, care era un 
profitor. Dar energiile cartilor ma fascinau. Citisem “Cartea tibetana a mortilor” in doua zile 
fascinante si ma simteam extraordinar. Urma la rand “Cartea egipteana a mortilor”. Dupa ceva 
vreme am reusit sa o cumpar. Fericit, am alergat cu ea acasa si am deschis-o. Dupa cateva 
randuri, m-am oprit. Pe moment, nu mi-am dat seama ce se intampla. Am lasat-o deoparte si 
am inceput alta. Dupa cateva zile, am incercat sa o reiau. Nimic. Am lasat-o din nou deoparte. 
Pana ce mi-am dat seama ca ceva nu e in regula cu acea carte. Am facut un experiment. Am 
pus cartea pe masa, in fata mea. AM inchis ochii si am pus palma stanga desfacuta deasupra 
copertii cartii. Dupa cateva momente am simtit o raceala cumplita urcand din carte si 
cuprinzandu-mi bratul. Speriat, mi-am tras mana. Am luat cealalta carte si am pus-o langa 
prima. Am repetat experimentul. Stupoare! La cea de a doua carte am simtit o energie calda si 
placuta. Surprins, am repetat experimentul. Si senzatiile au fost la fel. Speriat, am pus cartea 
cea “rea” deoparte. Nu am mai citit-o niciodata. Ba chiar am facut-o cadou unei persoane nu 
prea dragi mie...Simtisem ca daca va ramane in preajma mea sau voi incerca sa o citesc, ceva 


extrem de rau mi se va intampla. Oricum, pana ce nu am dat-o, am patit o gramada de chestii 
aiurea — mi-am rupt piciorul si m-am imbolnavit de bronsita cronica. 

De atunci fac acelasi experiment cu fiecare carte pe care o cumpar... Nu am mai cumparat 
niciodata carti “reci”. Nu pot sa imi explic de ce se intampla asa, dar sunt grijuliu sa nu mai 
introduc in apropierea aurei mele obiecte care emit radiatii negative, consumatoare de energii 
vitale. 

Nu mai scriu nimic despre acele experiente, deoarece mana stanga aproape ca mi-a anchilozat 
si raceala de moarte de atunci mi-a cuprins si creierul si nu mai pot scrie decat cu dreapta! 
Deocamdata... 


